РЕПУБЛИКА СРБИЈА

НАРОДНА СКУПШТИНА

Одбор за заштиту животне средине

19 Број: 06-2/277-18

13. новембар 2018. године

Б е о г р а д

ЗАПИСНИК

18. СЕДНИЦЕ OДБОРА ЗА ЗАШТИТУ ЖИВОТНЕ СРЕДИНЕ,

ОДРЖАНЕ 13. НОВЕМБРА 2018. ГОДИНЕ

Седница је почела у 11,04 часова.

Седницом је председавaла Ивана Стојиљковић, председник Одбора.

Седници су присуствовали чланови Одбора: Милена Турк, Александра Јевтић, Владимир Петковић, Ивана Николић, Борка Грубор, Радослав Цокић, Љубинко Ракоњац, Зоран Деспотовић, Борислав Ковачевић, Душко Тарбук, Нада Лазић као и Гордана Чомић, заменик члана Дејана Николића и Предраг Јеленковић, заменик члана Јасмине Каранац.

Седници нису присуствовали чланови Одобра: Снежана Богосављевић Бошковић, Јасмина Каранац, Дејан Николић, Ратко Јанков и Ненад Милић.

На предлог председника Одбора, са 12 гласова за (два члана Одбора нису гласала), усвојен је следећи:

Д н е в н и р е д

1. Предлог за организовање Јавног слушања о Предлогу закона о радијационој и нуклеарној сигурности и безбедности, који је поднела народни посланик Маја Гојковић.

Пре преласка на рад по утврђеном дневном реду, са 13 гласова за (један члан Одбора није гласао), усвојен је Записник 16. седнце Одбора за заштиту животне средине, одржане 1. новембра 2018. године.

Прва тачка дневног реда – **Предлог за организовање Јавног слушања о Предлогу закона о радијационој и нуклеарној сигурности и безбедности, који је поднела народни посланик Маја Гојковић**

Председник Одбора Ивана Стојиљковић констатовала је да је народни посланик Маја Гојковић поднела Предлог закона о радијационој и нуклеарној сигурности ибезбедности, који уређује једну веома важну област, истакавши да би овај предлог закона требало представити стучној јавности, пре него што буде на дневном реду Народне скупштине. Предложила је да Одбор одржи јавно слушање о овом предлогу закона у понедељак, 19. новембра 2018. године, са почетком у 11,00 часова, у Малој сали у Дому Народне скупштине, као и да на јавно слушање Одбор позове: Одбор за образовање, науку, технолошки развој и информатичко друштво и Одбор за привреду, регионални развој, трговину, туризам и енергетику, као и представнике: Министарства заштите животне средине, Агенције за заштиту од јонизујућих зрачења и нуклеарну сигурност Србије, Министарства просвете, науке и технолошког развоја, Министарства рударства и енергетике, Министарства здравља, ЈП Нуклеарни објекти Србије, Института за нуклеарне науке „Винча“, Института за физику, Института за медицину рада Србије „др Драгомир Карајовић“, Удружења радиолога Србије, Удружења за нуклеарну медицину, Друштва за заштиту од зрачења, Удружења медицинских физичара, Института за јавно здравље „Батут“, Института за онкологију Војводине, Дирекције за мере и драгоцене метале, Удружења радиолошких техничара, Природно-математичког факултета - Департман за физику, Привредне коморе Србије, Управе царина, Сектора за ванредне ситуације МУП-а, Војно-медицинске академије, као и представнике заинтересованих организација, које учествују у раду Одбора преко механизма Зелена столица.

Поводом ове тачке дневног реда није било дискусије, а Одбор је са 13 гласова за (један члан Одбора није гласао), одлучио да организује Јавно слушање о Предлогу закона о радијационој и нуклеарној сигурности и безбедности, који је поднела народни посланик Маја Гојковић, у понедељак, 19. новембра 2018. године, са почетком у 11,00 часова, у Малој сали у Дому Народне скупштине, на које ће бити позвани учесници које је предложила председник Одбора. Ово јавно слушање биће одржано уз подршку УНДП-а.

Седница је завршена у 11,09 часова.

СЕКРЕТАР ПРЕДСЕДНИК

Милица Башић Ивана Стојиљковић